Document ID: 32004D0148

Komisijas Lēmums
(2004. gada 18. februāris),
ar ko 2004. gadam nosaka Regulas (EK) Nr. 2182/2002 13. un 14. pantā minēto pasākumu Kopienas tabakas fonda finansējuma paredzamo sadalījumu starp dalībvalstīm
(izziņots ar dokumenta numuru C(2004) 493)
(2004/148/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], un jo īpaši tās 14.a pantu;
tā kā:
(1) 13. un 14. pants Komisijas 2002. gada 6. decembra Regulā (EK) Nr. 2182/2002, ar ko paredz sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz Kopienas tabakas fondu [2], paredz pasākumus pārorientēšanas veicināšanai tabakas ražošanas nozarē. Šie pasākumi ir jāfinansē Kopienas tabakas fondam, kas izveidots ar Regulas (EEK) Nr. 2075/92 13. pantu.
(2) Kopienas tabakas fondam pieejamais kopējais apjoms 2004. gadā ir 28,8 miljoni EUR, no kuriem 50 % ir jāizmanto īpašu pasākumu finansēšanai, lai palīdzētu tabakas audzētājiem pārorientēties uz citu kultūru audzēšanu vai citu saimniecisko darbību, kas rada nodarbinātību, un lai finansētu attiecīgās mācības.
(3) Tāpēc ir jānosaka pieejamās summas paredzamais sadalījums starp attiecīgajām dalībvalstīm saskaņā ar Regulas (EK) Nr. 2182/2002 17. panta 2. punktu.
(4) Šajā lēmumā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Regulas (EK) Nr. 2182/2002 13. un 14. pantā minēto pasākumu Kopienas tabakas fonda finansējuma paredzamais sadalījums starp dalībvalstīm 2004. gadā ir norādīts pielikumā.
2. pants
Šis lēmums ir adresēts dalībvalstīm.
Briselē, 2004. gada 18. februārī

Labels: 2
17
3
6
15